b"\n_START_ARTICLE_\nAchillea clypeolata\n_START_SECTION_\nDescripci\xc3\xb3\n_START_PARAGRAPH_\nPlanta herb\xc3\xa0cia de tiges erectes, fa una al\xc3\xa7ada entre 45 a 60 cm i d'amplada uns 60 cm. Les fulles s\xc3\xb3n pinnat\xc3\xadfides, llargues, blanquinoses tirant a platejades. Les seves fulles s\xc3\xb3n persistents, per\xc3\xb2 si el fred \xc3\xa9s molt rigor\xc3\xb3s, s\xc3\xb3n caduques. Forma petites flors de color groc daurat agrupades en corimbes de 5 a 7 cm de di\xc3\xa0metre. \xc3\x89s una planta arom\xc3\xa0tica.\n_START_SECTION_\nH\xc3\xa0bitat i ecologia\n_START_PARAGRAPH_\nAquesta herba perenne creix en prats secs al llarg de carreteres i en pastures arbustives entre els 150 i 500 msnm.\n_START_SECTION_\n\xc3\x80rea de distribuci\xc3\xb3\n_START_PARAGRAPH_\nAquesta esp\xc3\xa8cie \xc3\xa9s end\xc3\xa8mica de Bulg\xc3\xa0ria i Romania. A Bulg\xc3\xa0ria, es coneix des de la plana Tr\xc3\xa0cia i hi ha dades antigues per al pa\xc3\xads muntany\xc3\xb3s de Tundza. Nom\xc3\xa9s hi ha una localitat coneguda recentment. L'\xc3\xa0rea d'ocupaci\xc3\xb3 \xc3\xa9s inferior a 10 km\xc2\xb2 i aquesta poblaci\xc3\xb3 t\xc3\xa9 entre 3.000 a 4.000 individus, per\xc3\xb2 la seva tend\xc3\xa8ncia \xc3\xa9s desconeguda. La principal amena\xc3\xa7a \xc3\xa9s la manca de maneig de l'h\xc3\xa0bitat, eixamplament de la carretera on es troba la poblaci\xc3\xb3 i la intensificaci\xc3\xb3 del tr\xc3\xa0nsit, i l'agricultura intensiva i potencialment el desenvolupament d'infraestructura; per tant, a Bulg\xc3\xa0ria, es classifica com en perill cr\xc3\xadtic. No hi ha informaci\xc3\xb3 sobre el nombre de subpoblacions, la seva mida i tend\xc3\xa8ncia o les possibles amenaces disponibles per a Romania. Per tant, aquesta esp\xc3\xa8cie est\xc3\xa0 classificada com a Esp\xc3\xa8cie amb dades insuficients."